اسی سال قریش کے ایک قافلہ کو جو شام سے واپس آرہا تھا روکنے کا حکم ہوا ، حضرت زید ؓ ایک سو ستر سواروں کے ساتھ یکایک مقام عیص میں اس قافلہ پر جا پڑے اور تمام اہل قافلہ کو مع سامان گرفتار کرلائے ، مال غنیمت میں چاندی کا ایک بڑا ذخیرہ ہاتھ آیا جو صفوان بن امیہ کے لیے شام سے آرہا تھا ، قیدیوں میں ابو العاس بن الربیع آنحضرت ﷺ کے داماد بھی تھے،جنھوں نے اپنی اہلیہ اور حضرت سرورِ کائنات ﷺ کی بیٹی حضرت زینب ؓ کی پناہ حاصل کر کے مخلصی پائی ۔
Entity: قریش — Type: /ethnicity